वार्ड 12 में पीलिया का जोर, अब तक 15 मरीज आए सामने
छोटे-बडे़ सभी बीमारी की गिरफ्त में
वार्ड में रहने वाले व्यवसायी राजीव चौरसिया के 10 साल के बेटे जेनित को पीलिया हो गया है। हालत काफी बिगड़ गई थी। अब भोपाल के एक निजी अस्पताल में इलाज चल रहा है। फिलहाल तबीयत नियंत्रण में है। यहीं रहने वाले कमल चौरसिया को पिछले एक महीने से बुखार आ रहा था। उनके पिता भी गंभीर रूप से बीमार हैं। जिनकी देखरेख में व्यस्त कमल बुखार की दवाइयां खाकर काम चला रहे थे। पिछले दिनों जब खुद उनकी हालत ज्यादा बिगड़ गई तब जांच करवाई। पता चला कि पीलिया काफी फैल चुका है। अब इलाज चल रहा है। डॉक्टर ने पूरी तरह बैड रेस्ट की सलाह दी है। यह स्थिति वार्ड में कई लोगों की है।
अब तक 4 ही लोग इलाज के लिए आए हैं
अस्पताल में अब तक बस्ती के 4 लोग इलाज के लिए आए हैं। जिनमें पीलिया के लक्षण पाए गए हैं। लोगों को पीने का पानी उबालकर पीना चाहिए। जिससे बीमारी से शुरुआती तौर पर बचाव किया जा सके। डॉ. गौरव त्रिपाठी, चिकित्सक सिविल मेहताब अस्पताल नरसिंहगढ़
पानी का नमूना जांच के लिए भेजा है
वार्ड 12 के पार्षद ने शिकायत की थी कि गंदे पानी की वजह से वार्ड में पीलिया फैल रहा है। हमने पानी का नमूना जांच के लिए पीएचई की प्रयोगशाला में भेज दिया है। रिपोर्ट के आधार पर अगले कदम उठाए जाएंगे। रामचरण कुशवाह, जलशाखा प्रभारी नरसिंहगढ़
सर्वे के लिए टीम को भेजेंगे
वार्ड 12 में सफाई, लोगों की सेहत की जांच के लिए सर्वे टीम भेजेंगे। एनके चौधरी, सीएमओ नपा परिषद कार्यालय नरसिंहगढ़
वार्ड 12 में जगह-जगह गंदगी और कचरे के ढेर लगे हुए हैं।
भास्कर संवाददाता| नरसिंहगढ़
शहरी क्षेत्र के वार्ड 12 की बगूची बस्ती में तेजी से लोग पीलिया की चपेट में आ रहे हैं। अब तक 15 से ज्यादा लोगों में पीलिया की पुष्टि हो चुकी है। इनमें से 8 मरीजों का भोपाल में इलाज चल रहा है। रहवासियों का आरोप है कि वार्ड में सप्लाय किया जाने वाला पानी दूषित है और बस्ती में जगह-जगह गंदगी और कचरे के ढेर लगेे हैं। इस वजह से बीमारी फैल रही है। नगरपालिका कार्यालय में बार-बार शिकायत करने के बावजूद कोई नहीं सुनता है। वार्ड में राहुल, हेमलता वंशीवाल, शारदा जाटव, राजू जाटव, रामबाबू समेत कई लोग बीमार हैं। इनमें बच्चों की संख्या बढ़ी है।
अब तक क्या हुआ
नपा और स्वास्थ्य विभाग की टीमें बस्ती में मुआयना करने नहीं पहुंची हैं।
वार्ड में पानी की सप्लाय
बस स्टैंड के चौपड़े से। चौपड़े से पानी एक सप्लाय लाइन के जरिए टंकी में आता है। वहां से वार्ड के नलों में पहुंचाया जाता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva san_Deva hin_Deva hin_Deva hin_Deva bho_Deva hin_Deva